《望蓬莱》
金朝·王哲

醴泉好，风物雅幽幽。须把恶缘如省悟，宜将善事争持修。

闹里莫投头。

予省也，遂把内丹收。对景摅情横写字，有时归去倒骑牛。

道号号无忧。

作者简介：（1112—1170）咸阳人，道士，初名中孚，字允卿。熙宗天眷初应武举，改名德威，字世雄；海陵王正隆四年学道，改名，字知明，号重阳子。倜傥尚义，不拘小节，好属文，才思敏捷。学道后往来终南山一带，曾在终南县南凿穴而居。后至山东崳山全真庵。所创教派名全真道。马丹阳、丘长春、王玉阳、郝广陵、谭处端皆其弟子。